
Αρ. Φύλλου 967 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Κοινής Υπουργικής Απόφασης 
ΕΥΔ/ΕΠ-ΟΑΛΑΑ/οικ. 122/18.4.2001 «Συγκρότηση 
της Επιτροπής Παρακολούθησης για το Επιχειρη¬ 
σιακό Πρόγραμμα «Οδικοί Άξονες, Λιμάνια και 

Αστική Ανάπτυξη» 2000 - 2006. 1 

Τροποποίηση των άρθρων 16, 19 και 35 του Κανονι¬ 
σμού του κλάδου ασθένειας του Ταμείου Ασφάλι¬ 
σης Τεχνικών Τύπου Αθηνών (ΤΑΤΤΑ). 2 

Αποσπάσεις αστυνομικού προσωπικού στο εξωτερικό. 3 

Ορισμός β' αναπληρωτή γραμματέα Συμβουλίου Χω¬ 
ροταξίας, Οικισμού και Ανάπτυξης (ΣΧΟΠ) Υπ. Αι¬ 
γαίου Επαρχείου Κώ. 4 


ΑΠΟΦΑΣΕΙ Σ 

Αριθ. 2421 (1) 

Τροποποίηση της Κοινής Υπουργικής Απόφασης 
ΕΥΔ/ΕΠ-ΟΑΛΑΑ/οικ. 122/18.4.2001 «Συγκρότηση της 
Επιτροπής Παρακολούθησης για το Επιχειρησιακό 
Πρόγραμμα «Οδικοί Άξονες, Λιμάνια και Αστική Ανά¬ 
πτυξη» 2000 - 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α), όπως 
συμπληρώθηκε με το άρθρο 27 του Ν. 2081/92 (ΦΕΚ 
154/Α) και τροποποιήθηκε με το άρθρο 1 παρ.2α του Ν. 
2469/97 (ΦΕΚ 38/Α') και το γεγονός ότι δεν προκαλεί δα¬ 
πάνη σε βάρος του κρατικού προϋπολογισμού 

2. Τη με αριθμό 37610/31.10.2001 Κοινή Απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων του Υφυπουργού Εθνικής 
Οικονομίας X. Πάχτα» (ΦΕΚ 1485/Β/31.10.2001). 

3. Το Π.Δ. 69/88 «Περί Οργανισμού της Κεντρικής Υπη¬ 
ρεσίας της Γ.Γ.Δ.Ε. του Υ.ΠΕ.ΧΩ.Δ..Ε», όπως τροποποιή¬ 
θηκε και ισχύει. 


4. Την ΚΥΑαρ. Δ17α/10/68/Φ.8/27.12.2000 κοινή υπουρ¬ 
γική απόφαση (ΦΕΚ 2/τΒ/4.1.2001) των Υπουργών 
ΥΠ.ΕΣ.Δ.Δ.Α, ΠΕ.ΧΩ.Δ.Ε, ΥΠ.ΕΘ.Ο., για τη σύσταση της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος «Οδικοί Άξονες, Λιμάνια και Αστική Ανάπτυ¬ 
ξη». 

5. Το Ν. 2860/2000 «Περί Διαχείρισης, παρακολούθη¬ 
σης και ελέγχου του ΚΠΣ και άλλες διατάξεις» (ΦΕΚ 
251/τΑ/14.11.2000). 

6. Τον Κανονισμό (ΕΚ) 1260/99 «Περίγενικών διατάξεων 
για τα διαρθρωτικά Ταμεία». 

7. Τη με αριθμό Ε (2000) 3405 απόφαση της Ευρωπαϊ¬ 
κής Επιτροπής που αφορά την έγκριση του Κοινοτικού 
Πλαισίου Στήριξης 2000 - 2006 για την Ελλάδα και ειδικό¬ 
τερα το Κεφ. 4παρ. 3. «Περί Επιτροπής Παρακολούθησης 
Επιχειρησιακού Προγράμματος». 

8. Τη με αριθμό Ο (2001) 534/19.3.2001 Απόφαση της 
Ευρωπαϊκής Επιτροπής για την έγκριση του Επιχειρησια¬ 
κού Προγράμματος «Οδικοί Άξονες, Λιμάνια και Αστική 
Ανάπτυξη» και ειδικότερα τις διατάξεις Εφαρμογής κεφ 5. 

9. Την ΚΥΑ υπ’αρ. πρωτ. ΕΥΔ/ΕΠ-ΟΑΛΑΑ/οικ. 122/ 
18.4.2001 (ΦΕΚ910/τΒ/16.7.2001) «Συγκρότησητης Επι¬ 
τροπής Παρακολούθησης για το Επιχειρησιακό Πρό¬ 
γραμμα «Οδικοί Άξονες, Λιμάνια και Αστική Ανάπτυξη» 
2000-2006. 

10. Την υπ’αρ. πρωτ. οικ./2866/27.11.2001 απόφαση της 
Δ/νσης Οδικών Έργων Περιφέρειας Αττικής (Δ9) του 
ΥΠΕΧΩΔΕ/ΓΓΔΕ «Μεταβίβαση αρμοδιότητας, εποπτείας, 
παρακολούθησης και ελέγχου κατασκευής έργου από 
την ΕΥΔΕ/ΕΣΕΑ στη Δ/νση Δ9 της Γ.Γ.Δ.Ε.» 

11. Τα υπ’αρ. πρωτ. 554/24.5.2001, 73 2/Υφ/11.6.2001 
και 6.2.2001 έγγραφα της Εθνικής Συνομοσπονδίας Ατό¬ 
μων με Ειδικές Ανάγκες (ΕΣΑΕΑ). 

12. Την ΚΥΑ υπ’αρ.πρωτ. 2225/ΔΔ&ΠΚΠ/686/4.7.2001 
των Υπουργών ΥΠ.ΕΣ.Δ.Δ.Α, ΥΠ.ΕΘ.Ο., ΠΕ.ΧΩ.Δ.Ε και 
Υπουργείο Μεταφορών και Επικοινωνιών για τον καθορι¬ 
σμό των αρμοδιοτήτων των Διαχειριστικών Αρχών των 
Επιχειρησιακών Προγραμμάτων του ΚΠΣ 2000 - 2006 για 
τα έργα του Ταμείου Συνοχής. 

13. Την ΚΥΑ υπ’αρ. πρωτ. 31405/ΔΔ&ΠΚΠ 2317 (ΦΕΚ 
1270/τΒ/2.10.2001) των Υπουργών ΥΠ.ΕΣ.Δ.Δ.Α και ΥΠΕ- 
ΘΟ για την Σύσταση Ειδικής Υπηρεσίας με τίτλο «Υπηρεσία 
Διαχείρισης και Παρακολούθησης Ταμείου Συνοχής» σύμ¬ 
φωνα με το άρθρο 19του Ν. 2860/2000, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμπληρώνουμε την ΚΥΑ αρ. πρωτ. ΕΥΔ/ΕΠ-ΟΑΛΑΑ/ 
οικ. 122/18.4.2001 (ΦΕΚ 910/τΒ/16.7.2001) με την οποία 
συγκροτήθηκε η Επιτροπή Παρακολούθησης του Επιχει¬ 
ρησιακού Προγράμματος «Οδικοί Άξονες, Λιμάνια και 
Αστική Ανάπτυξη» 2000 - 2006 και ορίζουμε ως μέλη της 
ως άνω Επιτροπής τους παρακάτω εκπροσώπους: 

ένα εκπρόσωπο της Διεύθυνσης Οδικών Έργων Περι¬ 
φέρειας Αττικής (Δ/νση Δ9) της ΓΓΔΕ του ΥΠΕΧΩΔΕ ως 
μέλος με δικαίωμα ψήφου. 

ένα εκπρόσωπο της μη Κυβερνητικής Οργάνωσης 
«Εθνική Συνομοσπονδία Ατόμων με Ειδικές Ανάγκες» 
(ΕΣΑΕΑ) ως μέλος με δικαίωμα ψήφου. 

ένα εκπρόσωπο της Ειδικής Υπηρεσίας Διαχείρισης & 
Παρακολούθησης του Ταμείου Συνοχής του ΥΠΕΘΟ ως 
μέλος χωρίς δικαίωμα ψήφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΧΡ. ΠΑΧΤΑΣ Β. ΠΑΠΑΝΔΡΕΟΥ 

-♦- 

Αριθ. Φ57/1243 (2) 

Τροποποίηση των άρθρων 16, 19 και 35 του Κανονισμού 
του κλάδου ασθένειας του Ταμείου Ασφάλισης Τεχνι¬ 
κών Τύπου Αθηνών (ΤΑΤΤΑ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2του Ν.Δ. 166/1973 (233 Α') 

2. Την 80088/31-10-2001 απόφαση του Πρωθυπουργού 
και του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (1485 Β'). 

3. Τη γνώμη του Δ.Σ. του Ταμείου Ασφαλίσεως Τεχνικών 
Τύπου Αθηνών που διατυπώθηκε κατά τις 5931 /27.3.2002 
και 5942/12.6.2002 συνεδριάσεις του. 

4. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 8η/3.7.2002 συνεδρίασή του. 

5. Το γεγονός ότι από τις διατάξεις της απόφασης αυ¬ 
τής δεν προκαλείται επιβάρυνση σε βάρος του Ταμείου 
Ασφαλίσεως Τεχνικών Τύπου, αποφασίζουμε: 

Άρθρο 1 

Στο άρθρο 16 του Κανονισμού ασθένειας του Ταμείου 
Ασφάλισης Τεχνικών Τύπου Αθηνών (ΤΑΤΤΑ) προστίθεται 
παρ. 3 ως εξής: 

3. Η απόδοση της δαπάνης παντός είδους προθέσεων 
και θεραπευτικών μέσων που προβλέπεται από το παρόν 
άρθρο γίνεται σύμφωνα με τον εκάστοτε εκδιδόμενο τι¬ 
μοκατάλογο του Εθνικού Ιδρύματος Αποκατάστασης 
Αναπήρων. 

Για τα λοιπά είδη που δεν υπάρχει κοστολόγηση το Τα¬ 
μείο αποδίδει στους ασφαλισμένους τη φθηνότερη τιμή 
μετά την προσκόμιση τριών προσφορών. 

Γ ια ορισμένα είδη υψηλού κόστους, το Δ.Σ. μπορεί να 
καθορίζει με απόφασή του ετησίως την απόδοση ενός 
εφάπαξ ποσού. 

Οι παροχές του παρόντος άρθρου καθώς και οι προβλεπό- 
μενες από το άρθρο 18 του κανονισμού χορηγούνται στους 


ασφαλισμένους με συμμετοχή 25% της αξίας τους με την επι¬ 
φύλαξη των διατάξεωντου άρθρου 38 παρ. 13 του Ν. 1759/88 
, ύστερα από γνωμάτευση του θεράποντα ιατρού και έγκριση 
της Π ρωτοβάθμιας Υγειονομικής Επιτροπής του Ταμείου. 

Άρθρο 2 

Το άρθρο 19 του Κανονισμού ασθένειας του Ταμείου 
Ασφάλισης Τεχνικών Τύπου Αθηνών (ΤΑΤΤΑ), αντικαθί¬ 
σταται ως εξής: 

Άρθρο 19 

Επίδομα Λουτροθεραπείας 

1. Από το Ταμείο παρέχεται λουτροθεραπεία εφόσον αυ¬ 
τή είναι αναγκαία για την αποκατάσταση της υγείας των 
ασφαλισμένων του ή της ικανότητάς τους για εργασία. 

Η λουτροθεραπεία περιλαμβάνει τη χρησιμοποίηση τε¬ 
χνητών λουτρών σε υδροθεραπευτήρια ή αυτοφυών λου¬ 
τρών ή λασπόλουτρων. 

Η λουτροθεραπεία χορηγείται, μετά από γνωμάτευση 
της Πρωτοβάθμιας Υγειονομικής Επιτροπής του Ταμείου. 

Μετη γνωμάτευση καθορίζεταιλεπτομερώς η πάθηση, το 
είδος και ο αριθμός των ενδεικνυομένων για την περίπτωση 
του ασθενούς λούσεων, η λουτροπηγή και κάθε άλλη λε¬ 
πτομέρεια για την πραγματοποίηση της λουτροθεραπείας. 

Οι ασφαλισμένοι υποχρεούνται να μεταβαίνουν για λου¬ 
τροθεραπεία στις ιαματικές πηγές οι οποίες υποδεικνύονται 
απάτη Πρωτοβάθμια Υγειονομική Επιτροπή του Ταμείου, σε 
αντίθετη περίπτωση δε δικαιούνται καμμίας παροχής. 

2. Η λουτροθεραπεία παρέχεται στους ασφαλισμένους 
και συνταξιούχους του Ταμείου καθώς και στις συζύγους 
αυτών. 

Ο αριθμός των κατ'έτος δικαιουμένων λουτροθεραπεί¬ 
ας δεν δύναται να υπερβείτα 130 άτομα. Έκτακτες περι¬ 
πτώσεις πέραντου αριθμού των 130, δύναται να εγκρίνει 
το Διοικητικό Συμβούλιο του Ταμείου μετά από ειδική 
γνωμάτευση της Πρωτοβάθμιας Υγειονομικής Επιτροπής 
του Ταμείου. 

3. Σε περίπτωση χρησιμοποίησης λουτρών που βρίσκο¬ 
νται εκτός του τόπου διαμονής του δικαιούχου, παρέχε¬ 
ται σε αυτόν επίδομα λουτροθεραπείας. 

Το ύψος του επιδόματος λουτροθεραπείας ορίζεται για 
μεν τους εν ενεργεία ασφαλισμένους στο ενδεκαπλάσιο 
του εκάστοτε ισχύοντος ανώτατου τεκμαρτού ημερομί¬ 
σθιου της ανώτατης ασφαλιστικής κλάσηςτου ΙΚΑ, για δε 
τους συνταξιούχους και τους ή τις συζύγουςτους, στο εν- 
νεαπλάσιο αυτού. 

Και στις δύο παραπάνω περιπτώσεις, το επίδομα κατα¬ 
βάλλεται για πλήρη λουτρική περίοδο είκοσι ημερών (20 
λούσεων). 

Σε περίπτωση που η λουτροθεραπεία πραγματοποιεί¬ 
ται σε λουτρά που βρίσκονται κοντά στον τόπο διαμονής 
του ασφαλισμένου, το Ταμείο αποδίδει το αντίτιμο των 
λούσεων και το αντίτιμο των εισιτηρίων μετάβασης και 
επιστροφής. 

Ως λουτρική περίοδος κάθε έτους ορίζεται το από 15 
Μαΐου μέχρι 15 Οκτωβρίου χρονικό διάστημα. 

4. Τα απαιτούμενα δικαιολογητικά υποβάλλονται στο 
Ταμείο από τους δικαιούχους μετά την επιστροφή τους 
απάτη λουτροθεραπεία και το αργότερο μέχρι είκοσι (20) 
ημέρες από τη λήξη της λουτρικής περιόδου. Στους δι¬ 
καιούχους καταβάλλεται το προβλεπόμενο από τις κείμε¬ 
νες διατάξεις επίδομα μετά από έλεγχο των απαιτούμε- 
νων δικαιολογητικών. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Σε περίπτωση που δεν υποβάλλονται από τους ασφαλι¬ 
σμένους στο Ταμείο τα παραστατικά διαμονής το επίδο¬ 
μα περικόπτεται κατά το 1/4 του ποσού. 

Σε κάθε άλλη περίπτωση έλλειψης δικαιολογητικών δεν 
καταβάλλεται από το Ταμείο επίδομα στους ασφαλισμέ¬ 
νους. 

Άρθρο 3 

Στο άρθρο 35 του Κανονισμού ασθένειας του Ταμείου 
Ασφάλισης Τεχνικών Τύπου Αθηνών (ΤΑΤΤΑ), προστίθε¬ 
ται παρ. 2 ως εξής: 

2. Μέχρις ότου προσληφθεί μόνιμος γιατρός στο Τα¬ 
μείο χρέη Προέδρου της Πρωτοβάθμιας Υγειονομικής 
Επιτροπής ασκεί ο υπηρετών ελεγκτής γιατρός. 

Άρθρο 4 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως πλην του άρ¬ 
θρου 2, η ισχύς του οποίου αρχίζει από 1.1.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 1027/4/3 (3) 

Αποσπάσεις αστυνομικού προσωπικού στο εξωτερικό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 4 του άρθρου 50 του Ν. 1481/ 
1984 «Οργανισμός Υπουργείου Δημόσιας Τάξης» (Α'- 
152). 

2. Τις διατάξεις της παρ. 1 του άρθρου 28 του Ν. 2800/ 
2000 (Α'- 41). 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και κυβερνητικά όργανα» (Α'-137), το οποίο προ¬ 
στέθηκε μετο άρθρο27τουΝ. 2081/1992 (Α'-154) καιτρο- 
ποποιήθηκε μετο άρθρο 1 του Ν. 2469/1997 (Α'- 38). 

4. Τιςδιατάξειςτου άρθρου 22παρ. 3του Ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις» (Ά-247). 

5. Τις διατάξειςτου Π.Δ. 81/2002 (Α'- 57). 

6. Την υπ' αριθ. 1100383/1330/Α0006 από 31.10.2001 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών» (Β'-1485). 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού ύψους 35.500,00 ευρώ περίπου για το τρέ- 
χον οικονομικό έτος 2002 και 38.000,00 ευρώ περίπου για 
το οικονομικό έτος 2003 και επόμενα. Η δαπάνη του τρέ¬ 
χοντος οικονομικού έτους θα αντιμετωπισθεί από τις πι¬ 
στώσεις που έχουν εγγράφει στον Προϋπολογισμό του 
Υπουργείου Δημόσιας Τάξης (Ειδ. Φ. 43-110 (ΕΛΆΣ.) ΚΑΕ 
0515, 0534, 0721, 1111). Η δαπάνη οικονομικού έτους 
2003 και επομένων θα αντιμετωπισθεί από τις αντίστοιχες 
πιστώσεις που θα εγγράφονται κατ' έτος για το σκοπό αυ¬ 
τό στον ανωτέρω Προϋπολογισμό, αποφασίζουμε: 


Άρθρο 1 

Περιπτώσεις αποσπάσεων. 

Αποσπάσεις αστυνομικού προσωπικού στο εξωτερικό, 
καθορίζονται για κάθε μία απότις κατωτέρω περιπτώσεις, 
ως ακολούθως: 

α. Απόσπαση για εκτέλεση καθηκόντων προσωπικού 
ασφαλείας υπηρεσιώντου ελληνικού κράτους στο εξωτε¬ 
ρικό. 

αα) Για την ασφάλεια των ελληνικών υπηρεσιών στο 
εξωτερικό (διπλωματικές αρχές) δύναται να αποσπάται 
αστυνομικό προσωπικό με βαθμό αστυφύλακα έως και 
ανθυπαστυνόμου. 

ββ) Οι θέσεις του αστυνομικού προσωπικού που απο- 
σπάται σε ελληνικές υπηρεσίες του εξωτερικού καθορί¬ 
ζονται από το Υπουργείο Δημόσιας Τάξης σε συνεργασία 
με το Υπουργείο Εξωτερικών, ανάλογα με τη χώρα στην 
οποία βρίσκεται η ελληνική υπηρεσία και τα προβλήματα 
ασφάλειας που αντιμετωπίζει, μετά από πρόταση των 
προϊσταμένων των υπηρεσιών αυτών, προς την κεντρική 
υπηρεσία του Υπουργείου Εξωτερικών. 

β. Αποσπάσεις αστυνομικών συνδέσμων: 

Στα πλαίσια ειδικών αποστολών του Υπουργείου Δημό¬ 
σιας Τάξης, αποσπώνται σε υπηρεσίες του ελληνικού 
κράτους στο εξωτερικό ως αστυνομικοί σύνδεσμοι 
(ΑΣ.ΣΥΝ.) αξιωματικοίτης Ελληνικής Αστυνομίας, με βαθ¬ 
μό Υπαστυνόμου Α' έως Αστυνομικού Υποδιευθυντή, ο 
οποίος να μην έχει συμπληρώσει ένα έτος στο βαθμό αυ¬ 
τό κατά την 31 Δεκεμβρίου του έτους έκδοσης της προ¬ 
κήρυξης. 

γ. Αποσπάσεις προσωπικού σε Διεθνείς Οργανισμούς: 

Σε Υπηρεσίες Διεθνών Οργανισμών στο εξωτερικό 
στους οποίους μετέχει και η Ελλάδα, καθώς και σε διε¬ 
θνείς ειρηνευτικές αποστολές των οργανισμών αυτών, 
αποσπάται αστυνομικό προσωπικό με βαθμό Αστυφύλα¬ 
κα έως Αστυνομικού Υποδιευθυντή, εφόσον διατυπωθεί 
αίτημα από τον ενδιαφερόμενο Διεθνή Οργανισμό είτε 
μέσω του Υπουργείου Εξωτερικών, είτε απευθείας προς 
το Υπουργείο Δημόσιας Τάξης. 

Άρθρο 2 

Προσόντα προσωπικού - Κριτήρια επιλογής. 

1. Αστυνομικός που αποσπάται στο εξωτερικό στις πε¬ 
ριπτώσεις του προηγούμενου άρθρου πρέπει να κατέχει 
κατά περίπτωση τα απαραίτητα προς τούτο προσόντα, 
ως εξής: 

α. Για τις θέσεις της περ. α' του άρθρου 1: 

αα) 5 ετή τουλάχιστο υπηρεσία στην Ελληνική Αστυνο¬ 
μία, στην οποία δεν προσμετρώνται τα έτη φοίτησης στις 
Σχολές του Σώματος, και να μην υπερβαίνει το 45ο έτος 
της ηλικίας του την 31η Δεκεμβρίου του έτους έκδοσης 
της προκήρυξης. 

ββ) Να μην έχει διαπράξει σοβαρά πειθαρχικά παρα¬ 
πτώματα και κυρίως παραπτώματα που μαρτυρούν δια¬ 
φθορά χαρακτήρα, ανεντιμότητα, αντιπειθαρχική συμπε¬ 
ριφορά και έλλειψη συνείδησης υπηρεσιακού καθήκο¬ 
ντος. 

γγ) Να έχει αξιολογηθεί τουλάχιστο ως λίαν καλός κατά 
το τελευταίο έτος. 

Η γνώση της αγγλικής, γαλλικής, ιταλικής ή γερμανικής 
γλώσσας, θεωρείται ως επιπλέον προσόν. 

β. Για τις θέσεις της περ. β' του άρθρου 1: 

αα) Πολύ καλή γνώση της γλώσσας στην οποία λαμβά¬ 
νουν χώρα οι εργασίες που πρόκειται να αναλάβει στο 
εξωτερικό. 

ββ) Να κατέχει σε απόλυτο βαθμό το γνωστικό αντικεί¬ 
μενο της θέσης στην οποία πρόκειται να αποσπασθεί 
όπως αυτό προκύπτει από τα καθήκοντα που θα του ανα¬ 
τεθούν με βάση την σχετική προκήρυξη για την πλήρωση 
της θέσης. Για την ως άνω επάρκεια εξετάζεται ιδίως η 
προϋπηρεσία του ενδιαφερομένου σε αντίστοιχες υπη¬ 
ρεσίες της Ελληνικής Αστυνομίας και η ύπαρξη σχετικών 
εκπαιδεύσεων. 

γγ) Γνώση της χρήσης Η/Υ, η οποία αποδεικνύεται με 
τίτλο αντίστοιχων σπουδών ή πιστοποιητικό ή βεβαίωση 
παρακολούθησης σεμιναρίων ή ανάλογη προϋπηρεσία. 

δδ) Να έχει αξιολογηθεί ως εξαίρετος κατά το τελευταίο 
έτος. 

εε) Να μην έχει διαπράξει σοβαρά πειθαρχικά παρα¬ 
πτώματα και κυρίως παραπτώματα που μαρτυρούν δια¬ 
φθορά χαρακτήρα, ανεντιμότητα, αντιπειθαρχική συμπε¬ 
ριφορά και έλλειψη συνείδησης υπηρεσιακού καθήκο¬ 
ντος. 

στστ) Να έχει τουλάχιστον πέντε (5) έτη υπηρεσίας 
αξιωματικού. 

γ. Για τις θέσεις της περ. γ' του άρθρου 1: αα) για από¬ 
σπαση σε υπηρεσίες διεθνών οργανισμών τα υπό στοι¬ 
χεία (αα) έως (εε) προσόντα της προηγούμενης περίπτω¬ 
σης και επιπλέον τουλάχιστον 5 έτη υπηρεσίας στην Ελ¬ 
ληνική Αστυνομία στην οποία δεν προσμετρώνται τα έτη 
φοίτησης στις Σχολές του Σώματος. Εφόσον πρόκειται 
για αξιωματικό τα ως άνω έτη υπηρεσίας πρέπει να δια- 
νύθηκαν μετά την έξοδο από την οικεία Σχολή και ββ) για 
απόσπαση σε διεθνείς ειρηνευτικές αποστολές τα προ¬ 
σόντα της περ. α' της παρούσας παραγράφου. 

2. Η γνώση των ξένων γλωσσών αποδεικνύεται με τους 
τίτλους σπουδών του άρθρου 2 του π.δ. 291/1998 (Α'- 
210) και εφόσον δεν υπάρχουν αυτοί με εξετάσεις κατά τη 
διαδικασία που αναφέρεται στο επόμενο άρθρο. 

3. Προκειμένου για αποσπάσεις στις θέσεις των περ. β' 
και γ' του άρθρου 1 απαιτούνται επιπλέον όσα τυπικά ή 
ουσιαστικά προσόντα τυχόν καθορίζονται από τους οικεί¬ 
ους διεθνείς οργανισμούς ή υπηρεσίες και εφαρμόζονται 
όσα ειδικότερα προβλέπονται ως προς την επιλογή και 
την απόσπαση του προσωπικού. 

Άρθρο 3 

Επιλογή - αξιολόγηση προσωπικού. 

1. Για την κάλυψη των θέσεων του άρθρου 1 της πα¬ 
ρούσας εκδίδεται από τη Διεύθυνση Διεθνούς Αστυνομι¬ 
κής Συνεργασίας του Αρχηγείου Ελληνικής Αστυνομίας 
(Α.Ε.Α.), σχετική διαταγή (προκήρυξη) προς όλες τις Υπη¬ 
ρεσίες της Ελληνικής Αστυνομίας, η οποία περιέχει τα κα¬ 
θήκοντα που πρόκειται να ανατεθούν στον αποσπώμενο, 
τα προσόντα που πρέπει να διαθέτει αυτός, τα απαιτού- 
μενα δικαιολογητικά και τη διαδικασία επιλογής σύμφω¬ 
να με τις επιμέρους διατάξεις της παρούσας, καθώς και 
κάθε αναγκαία λεπτομέρεια. Η ως άνω προκήρυξη εκδί- 
δεταιτο μήνα Ιούλιο κάθε έτους, για τις θέσεις της περ. α' 
του άρθρου 1 της παρούσας, ενώ για τις υπόλοιπες θέ¬ 
σεις όταν ανακύψει η ανάγκη κάλυψής τους. 

2. Οι υποψήφιοι υποβάλλουν στην Υπηρεσία τους σχε¬ 
τική αίτηση, προσκομίζοντας αντίγραφατωντίτλων σπου¬ 
δών ή τα αναγκαία πιστοποιητικά για τις ξένες γλώσσες ή 
άλλες εκπαιδεύσεις που επικαλούνται. Επίσης προκειμέ¬ 


νου για πολύτεκνους ή μέλη οικογένειας με αναπηρία ή με 
ειδικές ανάγκες υποβάλλεται βεβαίωση του οικείου συλ¬ 
λόγου πολύτεκνων ή των αρμοδίων Υπηρεσιών κατά πε¬ 
ρίπτωση. 

3. Για κάθε υποψήφιο συντάσσεται από τον αρμόδιο για 
τη σύνταξη έκθεσης ικανότητας προϊστάμενό του πρότα¬ 
ση περί της καταλληλότητας αυτού όσον αφορά την συν¬ 
δρομή των απαιτούμενων προσόντων κατά περίπτωση, η 
οποία υποβάλλεται με τα λοιπά δικαιολογητικά στη Διεύ¬ 
θυνση Διεθνούς Αστυνομικής Συνεργασίας/Α.Ε.Α., που 
συγκεντρώνει και ελέγχει αυτά. 

4. Οι ενδιαφερόμενοι προς διαπίστωση της ικανότητάς 
τους υποβάλλονται, κατά τα οριζόμενα στην προκήρυξη, 
σε ψυχοτεχνική δοκιμασία (ΤΕ3Τ), από τριμελή επιτροπή, 
που συγκροτείται με απόφαση του Αρχηγού της Ελληνι¬ 
κής Αστυνομίας, στην οποία μετέχουν δύο (2) ψυχολόγοι 
ή ψυχίατροι προερχόμενοι από την Ελληνική Αστυνομία 
και ένας (1) αξιωματικός της Ελληνικής Αστυνομίας γενι¬ 
κών καθηκόντων. Μετη δοκιμασία αυτή ερευνάται κυρίως 
η κρίση, η προσαρμοστικότητα στις μεταβαλλόμενες κα¬ 
ταστάσεις και απαιτήσεις, η αυτοκυριαρχία, η συναισθη¬ 
ματική σταθερότητα, η δομή της προσωπικότητας, η σκέ¬ 
ψη και η αντίληψη. 

5. Περαιτέρω, η επιλογή του προσωπικού γίνεται με βά¬ 
ση τα παρακάτω αντικειμενικά κριτήρια: 

α. Το άθροισμα της βαθμολογίας του στα εξεταζόμενα 
μαθήματα. 

β. Τη γνώση ξένης γλώσσας. 

γ. Την υπαγωγή του στην κατηγορία των πολυτέκνων. 

δ. Την οικογενειακή του κατάσταση. 

6. Οι υποψήφιοι που κρίνονται ικανοί στην ψυχοτεχνική 
δοκιμασία υποβάλλονται σε εξετάσεις με μέριμνα της 
Αστυνομικής Ακαδημίας ως εξής: 

α. Για τις θέσεις της περ. α' του άρθρου 1 στο μάθημα 
Οργανισμός - Κανονισμοί Ελληνικής Αστυνομίας. Επίσης 
στην ξένη γλώσσα, εφόσον δηλώνουν γνώση αυτής και 
δενπροσκομίζουντον οικείο τίτλο. Οι εξετάσεις για τις θέ¬ 
σεις αυτές διενεργούνται το μήνα Σεπτέμβριο κάθε 
έτους. 

β. Γιατις θέσεις των περ. β'καιγ'του άρθρου 1 στα ακό¬ 
λουθα μαθήματα: 

(1) Ευρωπαϊκό Κοινοτικό Δίκαιο. 

(2) Δημόσιο Διεθνές Δίκαιο. 

(3) Θέματα Δημόσιας Ασφάλειας και 

(4) Ξένη γλώσσα. 

7. Η κατάρτιση των θεμάτων των εξετάσεων και η βαθ¬ 
μολόγηση των ενδιαφερομένων γίνεται από Επιτροπή 
Εξετάσεων που συγκροτείται για κάθε μάθημα με απόφα¬ 
ση του Αρχηγού της Ελληνικής Αστυνομίας και αποτελεί- 
ται από δύο (2) Καθηγητές του μαθήματος αυτού στις 
Σχολές της Αστυνομικής Ακαδημίας και έναν (1) αξιωμα¬ 
τικό της Ελληνικής Αστυνομίας με γνώσεις στο εξεταζό¬ 
μενο μάθημα. Ως προς την εξεταστέα ύλη και τα λοιπά θέ¬ 
ματα των εξετάσεων των μαθημάτων αυτών εφαρμόζο¬ 
νται ανάλογα τα ισχύοντα για τις εξετάσεις των Δοκίμων 
Υπαστυνόμων, εφόσον δεν αντίκεινται στις διατάξεις της 
παρούσας απόφασης. 

8. Στο γραπτό κάθε εξεταζόμενου μαθήματος, γίνεται 
έλεγχος των στοιχείων του υποψηφίου με βάση το δελτίο 
ταυτότητάς του, διατάσσεταιη κάλυψη των στοιχείων αυ¬ 
τών με επικόλληση αδιαφανούς χάρτου και ακολούθως 
υπαγορεύονται τα θέματα. Τα γραπτά κάθε μαθήματος 
αναμειγνύονται και αριθμούνται από την Επιτροπή Εξετά- 

σεων κατ' αύξοντα αριθμό. Η βαθμολογία των μαθημάτων 
γίνεται σε ακέραιους αριθμούς από μηδέν (0) μέχρι είκο¬ 
σι (20). Η τελική βαθμολογία κάθε μαθήματος προκύπτει 
από το μέσο όρο της βαθμολογίας των μελών της Επι¬ 
τροπής. Μετά το πέρας της βαθμολογίας των γραπτών η 
επιτροπή συντάσσει πίνακα βαθμολογίας ανά μάθημα 
όπου καταχωρεί τις επιμέρους βαθμολογίες των μελών 
της επιτροπής και τον εξαγόμενο μέσο όρο. Στον πίνακα 
αυτό και μεταξύ του αύξοντα αριθμού των γραπτών και 
της βαθμολογίας του δεύτερου μέλους της επιτροπής 
αφήνεται στήλη κενή για την αναγραφή μετά την αποκά¬ 
λυψη των γραπτών των στοιχείων ταυτότητος του υπο¬ 
ψηφίου. Κάθε επιτροπή μετά το τέλος των εργασιών της 
υποβάλλει στη Δ/νση Διεθνούς Αστυνομικής Συνεργα- 
σίας/Α.Ε.Α. το πρακτικό διεξαγωγής και το θέμα των εξε¬ 
τάσεων, τα γραπτά των υποψηφίων και τον οικείο πίνακα 
βαθμολογίας. Αντίτυπο του ως άνω πίνακα κοινοποιείται 
αυθημερόν με ανάρτηση σε πίνακα ανακοινώσεων της 
Αστυνομικής Ακαδημίας. 

9. Ειδικά για τις εξετάσεις ξένης γλώσσας εφαρμόζονται 
ανάλογα τα ισχύοντα για τη εισαγωγή στη Β' βαθμίδα του 
Τμήματος Ξένων γλωσσών της Αστυνομικής Ακαδημίας, 
προκειμένου για θέσεις της περ. α' του άρθρου 1 και τα 
ισχύοντα για την εισαγωγή στη Γ' βαθμίδα για τις θέσεις 
των περ. β' και γ'του ιδίου άρθρου, εφόσον δεν αντίκεινται 
στις διατάξεις της παρούσας απόφασης. Η βαθμολογία 
της ξένης γλώσσας στην περ. β' της παρ. 6 του παρόντος 
άρθρου πολλαπλασιάζεται επί το συντελεστή 1,5. Οι κά- 
τοχοιτωνοικείωντίτλων σπουδών που είναι υποψήφιοι για 
τις θέσεις των περ. β' και γ' του άρθρου 1 της παρούσας 
απαλλάσσονται των εξετάσεων ξένης γλώσσας, και βαθ¬ 
μολογούνται με 30 μονάδες όσοι κατέχουν τίτλο επιπέδου 
Ι_0\Λ/ΕΒ ή αντιστοίχου και με 35 μονάδες όσοι κατέχουν 
τίτλο επιπέδου ΡΒΟΡΙΟΙΕΝΟΥή αντιστοίχου. 

10. Εφόσον από την προκήρυξη απαιτείται ως προσόν η 
γνώση και δεύτερης ξένης γλώσσας, ενεργούνται εξετά¬ 
σεις και εφαρμόζονται ανάλογα τα ανωτέρω και για την 
γλώσσα αυτή. Ως βαθμολογία στο μάθημα της ξένης 
γλώσσας στην περίπτωση αυτή θεωρείται ο μέσος όρος 
της βαθμολογίας σε κάθε μία εξ αυτών. Αν η ξένη γλώσσα 
που προβλέπεται στο άρθρο 2 δεν είναι ευρέως γνωστή, 
οι εξετάσεις γίνονται σε μία από τις διεθνείς γλώσσες που 
καθορίζεται στην προκήρυξη. 

11. Η αποκάλυψη των γραπτών κάθε μαθήματος γίνεται 
από αντίστοιχη Επιτροπή που συγκροτείται με διαταγή 
του Αρχηγού της Ελληνικής Αστυνομίας και αποτελείται 
από έναν (1) ανώτερο αξιωματικό της Ελληνικής Αστυνο¬ 
μίας ως Πρόεδρο και δύο (2) αξιωματικούς ως μέλη. Η 
Επιτροπή αποκάλυψης των γραπτών παραλαμβάνει τα 
βαθμολογηθέντα γραπτά και τους αντίστοιχους πίνακες 
και προβαίνει πάραυτα στην αποκάλυψη των στοιχείων 
ταυτότητος των υποψηφίων. Στη συνέχεια αναγράφει τα 
ονοματεπώνυμα των υποψηφίων στους πίνακες βαθμο¬ 
λογίας έναντι του αριθμού του αντίστοιχου γραπτού. 
Αντίγραφο του πίνακα βαθμολογίας με τα στοιχεία ταυ¬ 
τότητας των υποψηφίων αναρτάται σε πίνακα ανακοινώ¬ 
σεων της Αστυνομικής Ακαδημίας. 

12. Ειδική επιτροπή που συγκροτείται με απόφαση του 
Αρχηγού της Ελληνικής Αστυνομίας και αποτελείται από 
έναν (1) ανώτερο αξιωματικό της Ελληνικής Αστυνομίας 
ως Πρόεδρο και δύο (2) αξιωματικούς ως μέλη, παρα- 
λαμβάνει τα βαθμολογηθέντα γραπτά, τους ονομαστι¬ 
κούς πίνακες και καταρτίζει πίνακα επιτυχίας των υποψη¬ 


φίων με βάση το άθροισμα της βαθμολογίας των εξετα- 
σθέντων μαθημάτων στο οποίο προστίθενται: 

α. Πέντε (5) μονάδες για τους πολύτεκνους. 

β. Πέντε (5) μονάδες για όσους έχουν μέλος της ιδίας οι¬ 
κογένειας με αναπηρία 67% τουλάχιστον ή με ειδικές ανά¬ 
γκες. 

γ. Ειδικά για τους υποψηφίους της παρ. α' του άρθρου 
1 της παρούσας που εξετάσθηκαν σε ξένη γλώσσα προ¬ 
στίθενται 4 μονάδες για όσους βαθμολογήθηκαν από 
18,001 έως 20, 3 μονάδες για όσους βαθμολογήθηκαν 
από 15.001 έως 18, 2 μονάδες για όσους βαθμολογήθη¬ 
καν από 12,001 έως 15 και 1 μονάδα για όσους βαθμολο¬ 
γήθηκαν από 10 έως 12. Υποψήφιοι για τις ως άνω θέσεις 
οι οποίοι είναι κάτοχοι τίτλων ξένων γλωσσών επιδοτού¬ 
νται με 6 μονάδες, εφόσον κατέχουντίτλο επιπέδου ΡΒΟ- 
ΡΙΟΙΕΝΟΥ ή αντίστοιχο και 5 μονάδες αν κατέχουντίτλο 
επιπέδου ΡΙΒ3Τ ΟΕΡΓΠΡΙΩΑΤΕ ή αντίστοιχο. 

13. Η Επιτροπή της προηγουμένης παραγράφου συ¬ 
ντάσσει τους τελικούς ονομαστικούς πίνακες κατά σειρά 
επιτυχίας. ΡΙ βαθμολογία εξάγεται μέχρι χιλιοστού της μο¬ 
νάδας. Σε περίπτωση ισοβαθμίας προηγείται ο υποψή¬ 
φιος που έλαβε τη μεγαλύτερη βαθμολογία στα μαθήμα¬ 
τα κατά τη σειρά που τίθενται στην παρ. 6 του παρόντος 
άρθρου αντίστοιχα. Σε περίπτωση νέας ισοβαθμίας ακο¬ 
λουθεί κλήρωση, με μέριμνα της Δ/νσης Διεθνούς Αστυ¬ 
νομικής Συνεργασίας/Α.Ε.Α., στην οποία παρίστανται οι 
υποψήφιοι που ισοβάθμησαν. Τα γραπτά φυλάσσονται 
από την Αστυνομική Ακαδημία και η καταστροφή αυτών 
γίνεται από Επιτροπή, η οποία συντάσσει και σχετικό πρα¬ 
κτικό, ένα έτος μετά την κύρωση των οικείων πινάκων κα¬ 
τάταξης, σύμφωνα με την επόμενη παράγραφο. Σε περί¬ 
πτωση δικαστικής αμφισβήτησης τα γραπτά διατηρού¬ 
νται μέχρις ότου εκδοθεί αμετάκλητη απόφαση. 

14. Ο τελικός πίνακας κατάταξης ανά κατηγορία θέσε¬ 
ων τίθεται από τη Δ/νση Διεθνούς Αστυνομικής Συνεργα- 
σίας/Α.Ε.Α. ιεραρχικά υπόψη του αρμοδίου για την από¬ 
σπαση οργάνου, το οποίο ελέγχει τη νομιμότητα, κυρώνει 
τον πίνακα και αποφασίζει με βάση τη σειρά κατάταξης 
για την πλήρωση των θέσεων. Ειδικά για τις θέσεις της 
περ. α'του άρθρου 1 της παρούσας, ο τελικός πίνακας κα¬ 
τάταξης των υποψηφίων κυρώνεται από τον Αρχηγό της 
Ελληνικής Αστυνομίας και ισχύει επί ένα (1) έτος από τη 
κύρωσή του. Όταν ανακύπτει ανάγκη κάλυψης για θέση 
του προηγουμένου εδαφίου, καλείται από τη Δ/νση Διε¬ 
θνούς Αστυνομικής Συνεργασίας/Α.Ε.Α. ο υποψήφιος 
που προηγείται στον οικείο πίνακα. Εφόσον ο υποψήφιος 
αυτός δεν αποδέχεται τη θέση καλείται ο αμέσως επόμε¬ 
νος από τον ίδιο πίνακα και ούτω καθεξής μέχρι την πλή¬ 
ρωση της θέσης. 

15. Ενδιαφερόμενοι που έχουν οι ίδιοι ή μέλος της ίδιας 
οικογένειας με πρόβλημα υγείας που απαιτεί θεραπεία σε 
συγκεκριμένη χώρα προηγούνται για την κάλυψη θέσεων 
στη χώρα αυτή, συγκρινόμενοι, κατά κατηγορία, μόνο με¬ 
ταξύ τους. Στη περίπτωση αυτή υποβάλλονται ως δικαιο- 
λογητικά τα σχετικά δημόσια έγγραφα. 

16. Στις περιπτώσεις όπου γιατηνπλήρωση των θέσεων 
προκηρύσσεται από τους αναφερόμενους στο άρθρο 1 
της παρούσης Διεθνείς Οργανισμούς διαγωνισμός, απο- 
σπάται σε αυτούς το αστυνομικό προσωπικό που επέτυχε 
στον οικείο διαγωνισμό, χωρίς να υποβάλλεται στη διαδι¬ 
κασία των εξετάσεων που προβλέπονται από τις διατά¬ 
ξεις του παρόντος άρθρου. 

Άρθρο 4 
Καθήκοντα. 

1. Το προσωπικό που αποσπάται για εκτέλεση υπηρε¬ 
σίας στο εξωτερικό σύμφωνα με τις διατάξεις της παρού¬ 
σας υποβάλλεται πριν την αναχώρησή του σε ειδική εκ¬ 
παίδευση διάρκειας τουλάχιστον 2 εβδομάδων με μέρι¬ 
μνα της Σχολής Μετεκπαίδευσης και Επιμόρφωσης της 
Ελληνικής Αστυνομίας. Η ως άνω ειδική εκπαίδευση αφο¬ 
ρά ιδίως τα καθήκοντα που πρόκειται να αναληφθούν στο 
εξωτερικό και θέματα που αναφέρονται γενικότερα στις 
επικρατούσες στην ευρύτερη περιοχή συνθήκες. 

2. Τα καθήκοντα του προσωπικού ασφάλειας της περ. α' 
του άρθρου 1 καθορίζονται ειδικότερα ως εξής: 

α. Λαμβάνει τα κατάλληλα μέτρα για την ασφάλεια του 
κτιρίου, των εγκαταστάσεων και των πραγμάτων που βρί¬ 
σκονται στο κτίριο ή στον περιβάλλοντα χώρο (προαύλιο) 
της Υπηρεσίας. 

β. Μεριμνά για την ασφάλεια του προσωπικού από κάθε 
έκνομη ενέργεια. 

γ. Ελέγχει τους εισερχόμενους στο κτίριο της Υπηρε¬ 
σίας από την ταυτότητα ή άλλο αποδεικτικό της ταυτότη¬ 
τας έγγραφο (διαβατήριο, ή άλλο ταξιδιωτικό έγγραφο) 
και καταχωρεί τα στοιχεία σε ειδικό βιβλίο σημειώνοντας 
την ώρα εισόδου και εξόδου. 

δ. Ενεργεί σωματική έρευνα όταν υπάρχουν υπόνοιες κα¬ 
τοχής υπόπτων αντικειμένων και το ενδιαφερόμενο άτομο 
δεν τα παραδίδει σε σχετική πρόσκληση του αστυνομικού. 

ε. Ελέγχει τις χειραποσκευές τις οποίες φυλάσσει στην 
είσοδο και τις αποδίδει κατά την αναχώρηση. 

στ. Ενημερώνει τον προϊστάμενο της διπλωματικής 
Υπηρεσίας, για κάθε άτομο που επιθυμεί να εισέλθει και 
θεωρείται ύποπτο και ζητά οδηγίες. 

ζ. Συνοδεύει τον προϊστάμενο της διπλωματικής Υπηρε¬ 
σίας κατά τις υπηρεσιακές μετακινήσεις του, εάν αυτό 
κρίνεται αναγκαίο ανάλογα με τις επικρατούσες συνθή¬ 
κες ασφάλειας και τάξης της χώρας. 

η. Συνοδεύει το διπλωματικό ταχυδρομείο σύμφωνα με 
τις οδηγίες και τις εντολές του προϊσταμένου της διπλω¬ 
ματικής αρχής. 

θ. Ο κατά βαθμό ανώτερος ή αρχαιότερος, πέρα από τα 
κύρια καθήκοντάτου, μεριμνά ώστε η υπηρεσία ασφαλεί¬ 
ας να διεξάγεται με ακρίβεια και κατά τρόπο άψογο και 
επιβλέπει για την τήρηση των σχετικών διαταγών. 

3. Το προσωπικό ασφάλειας καθοδηγείται για την άσκη¬ 
ση των καθηκόντων του από τη Διεύθυνση Διεθνούς 
Αστυνομικής Συνεργασίας του Αρχηγείου Ελληνικής 
Αστυνομίας στη δύναμη της οποίας ανήκει οργανικά. 

4. Κατά την εκτέλεση της υπηρεσίας του το προσωπικό 
ασφαλείας φέρει πολιτική περιβολή και οπλοφορεί. Για 
την οπλοφορίατου ως άνω προσωπικού ασφαλείας εκτός 
του κτιρίου της ελληνικής υπηρεσίας στο εξωτερικό εξα¬ 
σφαλίζεται η άδεια των αρμοδίων αρχών της ενδιαφερό- 
μενης χώρας με μέριμνα της ελληνικής υπηρεσίας στη 
χώρα αυτή, σύμφωνα με τους κανόνεςτης αμοιβαιότητας 
και τις διεθνείς συμβάσεις. 

5. Το αστυνομικό προσωπικό ασφαλείας δεν απασχο¬ 
λείται σε καθήκοντα ή έργα ξένα προς την αποστολή του. 

6. Γιατην εκπλήρωση των καθηκόντων του προσωπικού 
αυτού διατίθεται κατάλληλος χώρος με τον αναγκαίο τε¬ 
χνικό εξοπλισμό. 

7. Τα καθήκοντα του προσωπικού των περιπτώσεων β' 
και γ'του άρθρου 1 καθορίζονται από τον κανονισμό ή το 


καταστατικό της Υπηρεσίας ή του διεθνούς οργανισμού 
στον οποίο είναι αποσπασμένο σε συνδυασμό με τις δια¬ 
τάξεις που διέπουντην αποστολή της Ελληνικής Αστυνο¬ 
μίας και τα καθήκοντα του προσωπικού αυτής. 

8. Ειδικότερα οι ΑΣ.ΣΥΝ. έχουν ως αρμοδιότητα την κα¬ 
ταπολέμηση (πρόληψη - καταστολή) του οργανωμένου 
διεθνούς εγκλήματος και ιδιαίτερα του λαθρεμπορίου 
ναρκωτικών, όπλων, τρομοκρατίας, οικονομικού εγκλή¬ 
ματος και λαθρομετανάστευσης συνεργαζόμενοι για το 
σκοπό αυτό με τις αρμόδιες αρχές της αλλοδαπής χώ- 
ρας. 

9. Επίσης, οι ΑΣ.ΣΥΝ. υποβοηθούν το έργο επικοινωνίας 
και συνεργασίας των διωκτικών αρχών της ενδιαφερόμε- 
νης ξένης χώρας με τις αντίστοιχες ελληνικές αρχές μέ¬ 
σω της Διεύθυνσης Διεθνούς Αστυνομικής Συνεργασίας 
του Αρχηγείου Ελληνικής Αστυνομίας για την πρόληψη 
και καταστολή κάθε μορφής του ως άνω οργανωμένου 
εγκλήματος. 

10. Κατά την ενάσκηση των καθηκόντων τους, ο ανώτε¬ 
ρος κατά βαθμό ή αρχαιότερος από το προσωπικό που 
αποσπάται στις αποστολές των περ. β' και γ' του άρθρου 
1 της παρούσας, αξιωματικός υποχρεούται, πέραν των 
άλλων ειδικότερων καθηκόντωντου, όπως κατά το τέλος 
έκαστου μηνός, υποβάλλει προς την Διεύθυνση Διεθνούς 
Αστυνομικής Συνεργασίας/Α.Ε.Α., αναφορά όπου θα εμ- 
φαίνονται αναλυτικά οι ενέργειες στις οποίες προέβη στα 
πλαίσιατων καθηκόντωντου, τα αποτελέσματα αυτών κα¬ 
θώς και κάθε σχετικό στοιχείο που ενδιαφέρει την υπηρε¬ 
σία. 

11. Η αξιολόγηση του έργου των αξιωματικών των περ. 
β' και γ' του άρθρου 1 γίνεται, ύστερα από συνεκτίμηση 
και των ως άνω περιοδικών αναφορών, από τον Προϊστά¬ 
μενο του Κλάδου Ασφάλειας και Τάξης/Α.Ε.Α., ο οποίος 
εφόσον διαπιστώσει ακαταλληλότητα ή ανεπάρκεια κατά 
την εκτέλεση των καθηκόντων τους με αιτιολογημένη 
πρότασή του, εισηγείται προς το αρμόδιο όργανο την 
άμεση ανάκληση του συγκεκριμένου αξιωματικού. 

Άρθρο 5 

Διοικητική υπαγωγή - 
Σχέσεις με λοιπούς Έλληνες υπαλλήλους. 

1. Το προσωπικό της Ελληνικής Αστυνομίας που απο- 
σπάται, κατά τις διατάξεις της παρούσας, στο εξωτερικό 
υπάγεται απευθείας στον προϊστάμενο της υπηρεσίας 
του ελληνικού κράτους στο εξωτερικό ή του διεθνούς ορ¬ 
γανισμού. 

2. Οι αποσπώμενοι σε υπηρεσίες του ελληνικού κρά¬ 
τους στο εξωτερικό αποτελούν μέλη της οικείας διπλω¬ 
ματικής αρχής και έχουν απέναντι στον προϊστάμενο αυ¬ 
τής όλες τις υποχρεώσεις των αμέσως υφισταμένων. 

3. Το ανωτέρω προσωπικό δεν έχει σχέση διοικητικής 
υπαγωγής με τους λοιπούς Έλληνες υπαλλήλους των ελ¬ 
ληνικών υπηρεσιών στο εξωτερικό ή των διεθνών οργανι¬ 
σμών, όπου αποσπάται, υποχρεούται όμως να συνεργά¬ 
ζεται αρμονικά μαζί τους για την καλύτερη εκτέλεση των 
καθηκόντων του. 

4. Το προσωπικό των περιπτώσεων α' και β' του άρθρου 
1 αλληλογραφεί απευθείας, δια του ανωτέρου ή αρχαιό¬ 
τερου μεταξύ συνυπηρετούντων με τη Διεύθυνση Διε¬ 
θνούς Αστυνομικής Συνεργασίας του Αρχηγείου Ελληνι¬ 
κής Αστυνομίας, στη δύναμη της οποίας ανήκει οργανικά 
και οφείλει να αναφέρει στον προϊστάμενο της οικείας δι¬ 
πλωματικής αρχής για κάθε ζήτημα ή ενέργεια. 

5. Το προσωπικό των περιπτώσεων β' και γ'του άρθρου 
1 εφοδιάζεται με διπλωματικό διαβατήριο, με μέριμνα του 
Υπουργείου Εξωτερικών, ενώ το προσωπικό της περ. α' 
του ιδίου άρθρου εφοδιάζεται με διπλωματικό διαβατή¬ 
ριο, όπου τούτο απαιτείται. 

6. Η απόφαση απόσπασης σε διεθνείς ειρηνευτικές 
αποστολές κοινοποιείται στο ΓΕΕΘΑ, εφόσον στο τόπο 
της αποστολής αυτής υπάρχει ελληνική στρατιωτική δύ¬ 
ναμη. 

Άρθρο 6 

Χρόνος Εργασίας. 

1. Τις ώρες εργασίας του προσωπικού της περ. α' του 
άρθρου 1 ορίζει ο προϊστάμενος της αποστολής μέσα 
όμως στα χρονικά όρια που καθορίζονται από τις οικείες 
διατάξεις της Ελληνικής Αστυνομίας. 

2. Το προσωπικό των περ. β' και γ' του άρθρου 1 ακο¬ 
λουθεί το ωράριο εργασίας της υπηρεσίας ή του οργανι¬ 
σμού όπου είναι αποσπασμένο. 

3. Για τυχόν εργασία πέραν του δνθημέρου την εβδο¬ 
μάδα, καθώς και την εκτέλεση νυκτερινής υπηρεσίας στο 
παραπάνω προσωπικό χορηγείται ειδική αποζημίωση 
σύμφωνα με όσα ισχύουν, που βαρύνει τον προϋπολογι¬ 
σμό του Υπουργείου Δημόσιας Τάξης. 

4. Η δικαιολόγηση των ανωτέρω αποζημιώσεων γίνεται 
βάσει βεβαιώσεως του προϊσταμένου της διπλωματικής 
αρχής ή της υπηρεσίας του διεθνούς οργανισμού, η 
οποία αποστέλλεται στη Διεύθυνση Διαχείρισης Χρηματι¬ 
κού του Αρχηγείου Ελληνικής Αστυνομίας. 

Άρθρο 7 

Διάρκεια Απόσπασης. 

1. Με την επιφύλαξη της παρ. 3 του άρθρου 2 η διάρκεια 
απόσπασης του αστυνομικού προσωπικού στις ελληνικές 
υπηρεσίες του εξωτερικού ή σε διεθνείς οργανισμούς 
είναι δύο (2) έτη και μπορεί να παραταθεί μέχρι έξι (6) ακό¬ 
μη μήνες, για σοβαρούς λόγους υπηρεσιακούς ή οικογε¬ 
νειακούς του απεσπασμένου. Η απόσπαση διακόπτεται 
οποτεδήποτε για λόγους υγείας, πειθαρχίας ή άλλης σο¬ 
βαρής υπηρεσιακής αιτίας. 

2. Ειδικά για τις ειρηνευτικές αποστολές διεθνών οργα¬ 
νισμών η διάρκεια απόσπασης ορίζεται στους δεκατρείς 
(13) μήνες. 

3. Η απόσπαση των ΑΣ.ΣΥΝ., καθώς και του προσωπι¬ 
κού που αποσπάται στον Δ.Ο.Ε.Α./ΙΝΤΕΡΠΟΛ δύναται να 
παραταθεί μέχρι ένα (1) ακόμη έτος για λόγους υπηρε¬ 
σιακούς ή οικογενειακούς του αποσπασμένου. 

4. Σε κάθε περίπτωση το παραπάνω προσωπικό ενημε¬ 
ρώνεται έγκαιρα για τη διακοπή της απόσπασής του. 

5. Νέα απόσπαση αστυνομικού προσωπικού στο εξωτε¬ 
ρικό δεν επιτρέπεται πριν την παρέλευση ΙΟετίας, από 
την τελευταία. 

Άρθρο 8 
Τελική διάταξη. 

Οι λοιπές λεπτομέρειες που απαιτούνται για την εφαρ¬ 
μογή της παρούσας απόφασης καθορίζονται με απόφα¬ 
ση του Αρχηγού της Ελληνικής Αστυνομίας. 

Άρθρο 9 

Καταργούμενες διατάξεις. 

Από την έναρξη ισχύος της παρούσας καταργείται η υπ' 
αριθμ. 4804/2/1-14046/90 από 21-9-1990 ομοία μας (ΦΕΚ 


Β' - 629), όπως έχει τροποποιηθεί, πληντου άρθρου 4 αυ¬ 
τής που διατηρείται σε ισχύ. 

Άρθρο 10 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ ΠΑΠΑΝΔΡΕΟΥ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ.ΔΔΟ/ΦΙΟΙ.95/01/7334 (4) 

Ορισμός β' αναπληρωτή γραμματέα Συμβουλίου Χωρο¬ 
ταξίας, Οικισμού και Ανάπτυξης (ΣΧΟΠ) Υπ. Αιγαίου 
Επαρχείου Κώ. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» ΦΕΚ 137/Α/85. 

β) Του Π.Δ. 327/98 «Σύσταση Συμβουλίου Χωροταξίας 
Οικισμού και περιβάλλοντος (ΣΧΟΠ)» (ΦΕΚ 221/Α798), 
όπως τροποποιήθηκε και συμπληρώθηκε με το Π.Δ. 
47/2001 (ΦΕΚ33/Ά/2001). 

γ) Του Π.Δ. 1/86 «Καθορισμός αρμοδιοτήτων Υπ. Αιγαί¬ 
ου (ΦΕΚ 1/Α'/86), όπως συμπληρώθηκε με το Π.Δ. 
326/2000 (ΦΕΚ 267/Ά/2000). 

δ) Των άρθρων 13, 14 και 15 του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45/α). 

2. Τηναριθ. πρωτ. ΔΔΟ/Φ. 101.2/3086/2.3.2001 απόφα¬ 
σή μας. 

3. Το αριθ. πρωτ. 1184/17.6.2002 έγγραφο του Επαρ¬ 
χείου Κω. 

4. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του τακτικού προ¬ 
ϋπολογισμού για το τρέχον και τα επόμενα οικονομικά έτη. 

5. Την ανάγκη ορισμού και β' αναπληρωματικού γραμ¬ 
ματέα για την εύρυθμη λειτουργία του ΣΧΟΠ Υπουργείου 
Αιγαίου στο Επαρχείο Κω, αποφασίζουμε: 

1. Ορίζουμε β' αναπληρωτή γραμματέα στο ΣΧΟΠ 
Υπουργείου Αιγαίου στο Επαρχείο Κω την μόνιμο υπάλ¬ 
ληλο της Νομαρχιακής Αυτοδιοίκησης Δωδεκανήσου / 
Επαρχείου Κω Ευθαλεία Καραγιάννη, κλάδου ΔΕ Διοικη¬ 
τικού με βαθμό Α'. 

2. Κατά τα λοιπά ισχύει η αριθ. πρωτ. ΔΔΟ/Φ. 101.22/ 
3086/2.3.2001 (ΦΕΚ252/Β/9.3.2001) απόφασή μας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 9 Ιουλίου 2002 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 

Θ-ΓΤΙ3Μ: \Λ/θθΓΤΙ33ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































